CELEX: 32020D0905
Language: bg
Date: 2020-06-29 00:00:00
Title: Решение (ОВППС) 2020/905 на Съвета от 29 юни 2020 година за изменение на Решение (ОВППС) 2017/1428 в подкрепа на изпълнението на плана за действие от Мапуто за прилагане на Конвенцията от 1997 г. за забрана на използването, складирането, производството и трансфера на противопехотни мини и за тяхното унищожаване

30.6.2020   
               
               
                  BG
               
               
                  Официален вестник на Европейския съюз
               
               
                  L 207/35
               
            
         РЕШЕНИЕ (ОВППС) 2020/905 НА СЪВЕТА
         от 29 юни 2020 година
         за изменение на Решение (ОВППС) 2017/1428 в подкрепа на изпълнението на плана за действие от Мапуто за прилагане на Конвенцията от 1997 г. за забрана на използването, складирането, производството и трансфера на противопехотни мини и за тяхното унищожаване
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 4 август 2017 г. Съветът прие Решение (ОВППС) 2017/1428 (1), което предвижда 36-месечен срок за изпълнение от датата на сключване на споразумението за финансиране, посочено в член 3, параграф 3 от същото решение, по отношение на дейностите, посочени в член 1 от него.
                  
               
                     (2)
                  
                  
                     Споразумението за финансиране със звеното за подпомагане на прилагането на Конвенцията за забрана на използването, складирането, производството и трансфера на противопехотни мини и за тяхното унищожаване (ЗПП), представлявано от Женевския международен център за хуманитарно разминиране, което е изпълнителната агенция по Решение (ОВППС) 2017/1428, беше подписано на 30 октомври 2017 г. и следователно срокът му на действие изтича на 29 октомври 2020 г.
                  
               
                     (3)
                  
                  
                     На 16 април 2020 г. ЗПП поиска удължаване с четири месеца на срока на изпълнение на Решение (ОВППС) 2017/1428 до 28 февруари 2021 г., без допълнителни разходи, поради пандемията от COVID-19 и ограничаването на международните пътувания.
                  
               
                     (4)
                  
                  
                     Продължаването на дейностите, посочени в член 1 от Решение (ОВППС) 2017/1428, до 28 февруари 2021 г. няма последици от гледна точка на финансовите ресурси.
                  
               
                     (5)
                  
                  
                     Решение (ОВППС) 2017/1428 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5 от Решение (ОВППС) 2017/1428 се заменя със следното:
            
               
                  „Член 5
                  Настоящото решение влиза в сила в деня на приемането му.
                  Срокът му на действие изтича на 28 февруари 2021 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 29 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2017/1428 на Съвета от 4 август 2017 г. в подкрепа на изпълнението на плана за действие от Мапуто за прилагане на Конвенцията от 1997 г. за забрана на използването, складирането, производството и трансфера на противопехотни мини и за тяхното унищожаване (ОВ L 204, 5.8.2017 г., стр. 101).